./data/phi0474/phi004/phi0474.phi004.perseus-lat2.xml
M. Tullius Cicero
quid? hoc Verre praetore factum est solum? non,						sed etiam quaestore Caecilio  quid igitur? daturus es huic						crimini quod et potuisti prohibere ne fieret et debuisti, an totum id						relinques? ergo id omnino Verres in iudicio suo non audiet quod,						cum faciebat, quem ad modum defensurus esset non reperiebat  atque ego haec quae in medio posita						sunt commemoro: sunt alia magis occulta furta, quae ille, ut istius, credo,						animos atque impetus retardaret, benignissime cum quaestore suo						communicavit